એવું માનવામાં અાવી રહ્યું છે કે ફિલ્મ મેકર હવે ડિજિટલ પ્લેટફોર્મમાં વધુ રસ દાખવી રહ્યા છે, કેમ કે ફિલ્મોમાં ખૂબ જ સેન્સર‌િશપ છે, પરંતુ ફરહાને કહ્યું કે તે સેન્સર બોર્ડના કારણે વેબ સિરીઝ બનાવી રહ્યો નથી. ફરહાને એમ પણ કહ્યું કે અાજકાલ એવા લોકો પણ છે, જે ફિલ્મ જોવા થિયેટર જવા ઇચ્છતા નથી અથવા તેમને ટીવી શો જોવાનું પસંદ નથી. અા ડિજિટલ જનરેશન છે અને અમે તેમના સુધી પહોંચવા ઇચ્છીઅે છીઅે. અમે માત્ર સેન્સર બોર્ડના કારણે વેબ સિરીઝ બનાવતા નથી. ક્રિકેટ પર અાધારિત ભારતની પહેલી એમેઝોન અોરિજિનલ સિરીઝ ‘ઇનસાઇડ એજ’માં વિવેક અોબેરોય, રિચા ચઢ્ઢા, સંજય સૂરી, સયાની ગુપ્તા, સારા જેન ડિયાસ અને તનુજ વિરવાની મહત્ત્વપૂર્ણ ભૂમિકામાં છે. રિચા ફિલ્મમાં એક અભિનેત્રી અને ટીમની માલિક બની છે. એવો અંદાજ લગાવવામાં અાવી રહ્યો છે કે અા પાત્ર પ્રીતિ ઝિન્ટા પર અાધારિત છે. •